प्राप्ति योग्य लक्ष्यों को निर्धारित करना प्रभावी लक्ष्य रणनीतियों का अभ्यास करना
अपने जीवन के उन क्षेत्रों पर विचार करें जिनमें आप या तो बदलाव लाना चाहते हैं या आपको लगता हैं कि समय के साथ आप उन्हें विकसित करना चाहते हैं। इन क्षेत्रों में सम्मिलित हैं: करियर, धन, परिवार, शिक्षा, या स्वास्थ्य। खुद से प्रश्न करना शुरू करें कि आप हर क्षेत्र में क्या प्राप्त करना चाहेंगे और आप कैसे पांच वर्ष की समय सीमा में इनकी प्राप्ति की ओर बढ़ना चाहेंगे।  जीवन लक्ष्य "मैं फिट होना चाहता हूँ" के लिए, आप छोटे लक्ष्य बना सकते हैं जैसे "मैं ज्यादा स्वास्थ्यप्रद भोजन लेना चाहता हूँ" और "मैं एक मैराथन में दौड़ना चाहता हूँ।" जीवन लक्ष्य "मैं अपना स्वयं का बिज़नेस शुरू करना चाहता हूँ," के लिए, छोटे लक्ष्य हो सकते हैं "मैं प्रभावी रूप से एक बिज़नेस सम्भालना सीखना चाहता हूँ" और "मैं एक स्वतंत्र बुक स्टोर खोलना चाहता हूँ।" अब जब आपको करीब करीब पता है कि अगले कुछ वर्षों में आप क्या प्राप्त करना चाहते हैं, अपने लिए काम करना शुरू करने योग्य ठोस लक्ष्य बनाएं। इसे करने के लिए खुद को एक औचित्यपूर्ण समय सीमा दें (अल्प-कालिक लक्ष्य के लिए यह एक वर्ष से अधिक नहीं होना चाहिए)।  अपने लक्ष्यों को लिखना आपके लिए उन्हें अनदेखा करना कठिन बना देगा, और परिणामस्वरूप आपको उनके लिए जवाबदेह बनाते हैं।  फिट बनने के लिए, आपका पहला लक्ष्य हो सकता है ज्यादा सब्जियों का सेवन करना और 5 किलोमीटर दौड़ लगाना। अपना स्वयं का बिज़नेस खोलने के लिए, आपका पहला लक्ष्य हो सकता है बुककीपिंग की क्लास लेना और बुकस्टोर के लिए एक सही जगह ढूढ़ना। मूलतः, आपको यह निर्णय करने की आवश्यकता है कि आप खुद्द के लिए यह लक्ष्य क्यों निर्धारित कर रहें है और इससे क्या मिलेगा। यह निश्चित करते समय खुद से पूछने लायक कुछ अच्छे प्रश्न हैं: क्या यह लाभप्रद लगता है? क्या इसके लिए अब सही समय है? क्या यह मेरी जरूरतों से मेल खाता है? उदाहरण के लिए, जहाँ आपका अल्प-कालिक फिटनेस लक्ष्य छह महीने के लिए किसी नए खेल में संलग्न होना हो सकता है, स्वयं से पूछें क्या यह आपके मैराथन दौड़ने के बड़े लक्ष्य में आपकी सहायता करेगा। अगर नहीं, तो अपने अल्प-कालिक लक्ष्य को किसी ऐसे लक्ष्य में बदलने पर विचार करें जो आपके जीवन लक्ष्य की ओर एक कदम साबित हो सके। आपने अपने आपको व्यापक जीवन लक्ष्यों के मार्ग पर स्थिर कर लिया हो सकता है, पर अपने छोटे लक्ष्यों का पुनर्मूल्यांकन करने का समय निकालें। क्या आप उन्हें अपनी समय सीमा के अनुसार पूरा कर रहे हैं? क्या आपको अपने बड़े लक्ष्यों के मार्ग पर बनाए रखने के लिए उनकी अब भी जरूरत है? स्वयं को अपने लक्ष्यों के समायोजन करने का लचीलापन दें।  फिट बनने के लिए, आपने शायद 5 किलोमीटर की दौड़ों में महारत हासिल कर ली हो। शायद ऐसी कुछ दौड़ें पूरी कर लेने और अपने सबसे बेहतर समय में सुधार के बाद, आपको अपने लक्ष्य को "5 किलोमीटर दौड़ने" से "10 किलोमीटर दौड़ने" पर समायोजित करना चाहिए। अंत में आप "एक हाफ मैराथन दौड़ने," और फिर "एक मैराथन दौड़ने" की ओर बढ़ सकते हैं। अपना बिज़नेस खोलने के लिए, अपना बुक कीपिंग की क्लास लेने और जगह ढूंढ लेने के लक्ष्य की प्राप्ति के बाद, आप जगह खरीदने के लिए एक बिज़नेस लोन लेने और अपनी स्थानीय सरकार से सही लाइसेंस प्राप्त करने के नए लक्ष्य निर्धारित कर सकते हैं। इसके बाद, आप उस जगह को खरीदने (या लीज पर लेने) की ओर बढ़ सकते हैं, फिर आप आवश्यक बुक्स को प्राप्त करने, स्टाफ की भर्ती करने, ओर बिज़नेस को खोलने की ओर आगे कदम बढ़ा सकते हैं। अंत में, आप किसी अन्य जगह पर भी एक बुक स्टोर खोलने की ओर कदम बढ़ा सकते हैं! जब आप लक्ष्यों का निर्धारण कर रहे हों, तो उन लक्ष्यों में बहुत विशिष्ट प्रश्नों जैसे कौन, क्या, कहाँ, कब, और क्यों के उत्तर होने चाहिए। हर विशिष्ट लक्ष्य के लिए जो आप बना रहे हैं, आपको खुद से पूछना चाहिए कि यह एक लक्ष्य क्यों हैं और यह आपके जीवन के बड़े लक्ष्य में कैसे सहायक होगा।  फिट बनने के लिए (जो बहुत आम है), आपने ज्यादा विशिष्ट लक्ष्य बनाया हैं "एक मैराथन दौड़ना," जिसकी शुरुवात अल्प-कालिक लक्ष्य 5 किलोमीटर की दौड़ लगाने से होती है। हर छोटे अल्प-कालिक लक्ष्य का निर्धारण करते हैं—जैसे 5 किलोमीटर दौड़ना तो आप इन सवालों का जवाब दे सकते हैं: कौन? मैं। 5 किलोमीटर दौड़ना। कहाँ? स्थानीय पार्क में। कब? छह हफ़्तों के अंदर। क्यों? ताकि मैं अपने मैराथन दौड़ने के लक्ष्य लिए काम कर सकूँ। अपना बिज़नेस खोलने के लिए, आपने अल्प-कालिक लक्ष्य बनाया हैं "बुक कीपिंग की क्लास लेना"। यह आपके सवाल का जवाब दे सकता है: कौन? मैं। क्या? एक बुक कीपिंग क्लास लेना। कहाँ? लाइब्रेरी में। कब? हर शनिवार 5 हफ़्तों के लिए। क्यों? ताकि मैं सीख पाऊँ कि अपने बिज़नेस का प्रबंधन कैसे करना हैं। अपनी प्रगति का अंदाजा लगाने के लिए, आपके लक्ष्य मापने योग्य होने चाहिए। "मैं ज्यादा चलने वाला हूँ" को मापना "मैं हर रोज 16 बार ट्रैक का चक्कर लगाऊंगा" को मापने से बहुत ज्यादा कठिन हैं। वास्तव में, आपके पास कुछ ऐसे तरीके होने चाहिए जिनसे आप समझ सकें की आप अपने लक्ष्य तक पहुँच रहे हैं।  5 किलोमीटर दौड़ना एक मापने योग्य लक्ष्य है। आप निश्चित रूप से जान सकते हैं कि  आपने यह कर लिया है। आपको इससे भी ज्यादा अल्प-कालिक लक्ष्य निर्धारित करने की जरूरत हो सकती है जैसे एक "हफ्ते में कम से कम तीन बार, 3 किलोमीटर की दौड़ लगाना" ताकि आप अपने 5 किलोमीटर के लक्ष्य को ओर काम कर सकें। अपने पहले 5 किलोमीटर की दौड़ के बाद, एक मापने योग्य लक्ष्य होगा "एक महीने के अंदर दूसरी 5 किलोमीटर की दौड़ पूरी करना, पर उसमें 4 मिनट कम समय लेना।" इसी तरह "एक बुक कीपिंग क्लास लेना" एक मापने योग्य काम है क्योंकि यह एक विशिष्ट विषय की क्लास हैं जिसमे आपने हर हफ्ते जाने के लिए ही भर्ती ली है। इससे कम मापने योग्य संस्करण होगा "बुक कीपिंग के बारे में सीखना," जो अस्पष्ट है क्योंकि यह जाना कठिन है कि आपने कब बुक कीपिंग के बारे में सीखना "पूरा" कर लिया है। अपनी स्थिति का ईमानदारी से मूल्यांकन करना और यह समझना कि कौन से लक्ष्य यथार्थवादी हैं और कौन से थोड़े कठिन हैं, महत्वपूर्ण हैं। स्वयं से पूछें, कि आपके पास अपने लक्ष्य को पूरा करने के लिए आवश्यक सभी चीजें (कौशल, संसाधन, समय ज्ञान) हैं।  फिट होने और मैराथन दौड़ने के लिए, आपको बहुत समय दौड़ने में लगाना होगा। अगर आपके पास दौड़ने में लगाने के लिए हर हफ्ते कई घंटों का समय या रूचि नहीं है, तो यह लक्ष्य आपके लिए निष्प्रभावी हो सकता है। गर आप पाएं कि ऐसा है, तो आप अपने लक्ष्य को समायोजित कर सकते हैं; फिट होने के ऐसे कई और तरीके भी हैं जिनमे घंटो तक दौड़ने की जरूरत नहीं पड़ती। अगर आप अपना स्वतंत्र एक बुक स्टोर खोलना चाहते हैं पर आपको बिज़नेस चलाने का कोई अनुभव नहीं है, आपके पास बिज़नेस खोलने के लिए जरूरी पूँजी (धन) नहीं है, और आपको ज्ञान नहीं है कि एक बुक स्टोर को कैसे चलाया जाता है, या आप पढ़ने में सचमुच कोई रूचि नहीं रखते, तो संभव है कि आप अपने लक्ष्य की प्राप्ति में सफल ना हों। दिए गए किसी भी समय पर, आपके पास पूर्णता की अलग अलग अवस्थाओं में कई लक्ष्य होते हैं। यह निर्णय करना कि कौन से लक्ष्य दूसरे लक्ष्यों से ज्यादा महत्वपूर्ण हैं या शीघ्रता से किये जाने के लिए जरूरी हैं बहुत ज्यादा महत्वपूर्ण है, अगर आप स्वयं को बहुत सारे लक्ष्यों से घिरा पाते हैं, तो आप स्वयं को बहुत विह्वल/अविभूत पाएंगे और आपके लक्ष्य प्राप्त करने की सम्भावना भी घट जाएगी।  कुछ सबसे प्रमुख प्राथमिकताओं का चुनाव करना आपकी मदद कर सकता है। यह आपको लक्ष्यों के टकराव की दशा में सही ओर ध्यान केंद्रित करने में सहायता करेगा। अगर यह एक या दो बहुत छोटे लक्ष्यों को पूरा करने और एक प्रमुख लक्ष्य को पूरा करने के बीच का चुनाव हो, तो आपको पता होगा कि आपको प्रमुख आपको प्रमुख प्राथमिकता को चुनना है।  अगर आप फिट बनने की ओर परिश्रम कर रहे हैं और आपने छोटे लक्ष्य "ज्यादा स्वास्थ्यप्रद खाने," "5 किलोमीटर दौड़ने," और "हर हफ्ते में 3 दिन, 1 मील तैरने," आदि निर्धारित किए हैं तो आपको लग सकता है की यह सब एक साथ करने के लिए आपके पास समय और ऊर्जा नहीं है। तो आप प्राथमिकताएं तय कर सकते हैं; अगर  मैराथन दौड़ना चाहते हैं, तो पहले 5 किलोमीटर दौड़ना हर हफ्ते तैरने से ज्यादा महत्वपूर्ण हो सकता है। आप अच्छा खाना जारी  चाह सकते हैं, क्योंकि यह दौड़ने में आपकी मदद करने के अतिरिक्त आपके सम्पूर्ण स्वास्थ्य के लिए अच्छा है। अगर आप अपना खुद का बुक स्टोर खोलने का प्रयास कर रहे हैं, तो अपने स्टोर में रखी जाने वाली विशिष्ट बुक्स के चुनाव के पहले आपको बिज़नेस के एक लाइसेंस को पाने की और यह सुनिश्चित करने की जरूरत हो सकती है कि आप बिज़नेस लोन के लिए पात्रता रखते हों (अगर आपको इसकी जरूरत हो)। एक जर्नल लिखना अपनी व्यक्तिगत और पेशेवर प्रगति का लेखा-जोखा रखने का एक बहुत अच्छा तरीका है। खुद अपने आप में जांच करना और किसी निश्चित लक्ष्य के प्रति की गई अपनी प्रगति का स्वीकरण आपको प्रोत्साहित बनाए रखने में बहुत महत्वपूर्ण है। यहाँ तक की यह आपको और कठिन परिश्रम करने के लिए भी प्रोत्साहित कर सकता है।  किसी मित्र से स्वयं को सही रास्ते पर बनाएं रखने की लिए कहाँ आपको ध्यान केंद्रित करने में मददगार हो सकता है। उदाहरण के लिए, अगर आप किसी बड़ी रेस के लिए प्रशिक्षण ले रहें हैं, तो किसी ऐसे दोस्त का होना जो आपसे नियमित रूप से मिले और आपके साथ काम करे आपकी अपने सही रास्ते पे बने रहने और अपनी प्रगति का सही लेख जोखा रखने में मदद कर सकता है। अगर आप एक मैराथन की ओर अग्रसर होते हुए फिट हो रहें हैं, तो एक ऐसा जर्नल रखें जिसमे आप दर्ज करें कि आप कितना दूर दौड़े, इसमें कितना समय लगा और आपने कैसा महसूस किया। आप जैसे जैसे ज्यादा से ज्यादा सुधार करते जाएंगे, आपका पिछले समय में लौटना और यह देखना कि आपने शुरू करने के बाद कितनी दूरी तय कर ली है, आपके लिए आत्मविश्वास बढ़ने का एक बड़ा कारण हो सकता है। अपने बिज़नेस को खोलने में अपनी प्रगति पर नजर रखना ज्यादा मुश्किल हो सकता है, पर अपने सब लक्ष्यों और उप-लक्ष्यों को लिखना, और फिर उन्हें काटना या साकेत करना की उनमे से प्रत्येक ख़त्म हो गया है आपकी आपके द्वारा पूरे किए कामो पर नजर रखने में मदद कर सकता है। स्वीकार करें जब आप एक लक्ष्य को प्राप्त कर लें और खुद को उसके अनुसार ख़ुशी मनाने की इजाज़त दें। इस समय का उपयोग अपने लक्ष्य की प्रक्रिया को आंकने में करें—शुरुवात से आखिर तक। विचार करें की क्या आप समय सीमा, अपने कौशल को लेकर खुश थे या क्या लक्ष्य उचित था।  उदाहरण के लिए, एक बार जब आपने अपनी पहली 5 किलोमीटर की दौड़ पूरी कर ली, तो आभारी रहें कि आपने एक लक्ष्य पूरा किया, चाहे वो आपको अपने बड़े लक्ष्य एक मैराथन दौड़ने की तुलना में छोटा ही क्यों ना लगे।  बेशक, जब आप अपने स्वतंत्र बुक स्टोर को खोलते हैं और किसी ग्राहक को पहली बिक्री करते हैं पहली बिक्री करते हैं, तो आप ख़ुशी मनाएंगे , यह जानते हुए कि आपने अपने लक्ष्य के प्रति सफलतापूर्वक कदम बढ़ाए हैं! एक बार जब आप लक्ष्य हासिल कर लें—चाहे वो प्रमुख जीवन लक्ष्य हो—आप विकसित होते रहना चाहेंगे और स्वयं के लिए नए लक्ष्य भी निर्धारित करते रहना चाहेंगे।  एक बार जब आप मैराथन दौड़ चुकें, तो आपको सोचना चाहिए की आपको आगे क्या करना चाहिए। क्या आप दूसरी मैराथन दौड़ना चाहते हैं, पर अपने समय में सुधार करते हुए? क्या आप विविधता लाना चाहते हैं और एक ट्रायथलन या एक आयरनमैन दौड़ को आजमाना चाहेंगे? या आप वापस जाकर छोटी रसेस—5 किलोमीटर और 10 किलोमीटर दौड़ना चाहेंगे? अगर आपने अपना स्वतंत्र बुक स्टोर खोला है, क्या आप सामुदायिक कार्यक्रमों का कार्यान्वयन करते रहना चाहेंग, जैसे बुक क्लब्स या साक्षरता की शिक्षा देना? या आप अधिक धन अर्जित करना चाहेंगे? क्या आप और भी जगहों पर स्टोर खोलना चाहेंगे या अपने बुक स्टोर के अंदर ही या आसपास कॉफी शॉप बना कर उसे विस्तार देना चाहेंगे?
बड़े चित्र को छोटे छोटे और ज्यादा विशिष्ट लक्ष्यों में बाँट लें: अल्प-कालिक लक्ष्यों को लिखें: अपने लक्ष्यों को छोटे छोटे कदम बनाएं जो आपको बड़े जीवन लक्ष्यों को और ले जाएँ: समय समय पर अपने लक्ष्यों को समायोजित (एडजस्ट) करते रहें: अपने लक्ष्यों को विशिष्ट बनाएं: मापने योग्य लक्ष्य बनाएं: अपने लक्ष्यों को लेकर यथार्थवादी बने: प्राथमिकताएं तय करें: अपनी प्रगति का लेखा-जोखा रखें: अपने लक्ष्यों को आंकें: लक्ष्य निर्धारित करना जारी रखें:
https://www.wikihow.com/Set-Goals https://www.wikihow.com/Set-Goals
Setting Achievable Goals Practicing Effective Goal Strategies